ÜDVÖZÖLJÜK A SPRINGFIELDI ATOMERŐMŰBEN!
SPRINGFIELDI ÁLTALÁNOS ISKOLA
NEM BÁTORÍTOK MÁSOKAT REPÜLÉSRE
VIGYÁZAT
HAVI ANYAMAGAZIN - CUKROS ROPIPEHELY
Bart, nem akarok hallani még egy közbeszólást Martin beszámolója alatt!
„A halálomba taszítasz, te hal!
„Sosem láttam még ily nemes és hatalmas példányt,
„mint te, testvérem!
„Vedd hát életem! Nem számít, ki győz a végén!”
EGY DÉLUTÁN HEMINGWAYJEL.
„Halat fogni, bikát ölni, nővel szerelmeskedni,
„élni!”
Köszönöm a figyelmet!
Lehengerlő előadás volt!
Néha úgy éreztem, te magad vagy Hemingway. Bravó, Martin!
- Kérem, hívjon Papának! - Kérsz ketchupot a popód alá, Papa?
Jól van, gyerekek.
Még egy feleletre van időnk. Bart Simpson!
Készen van az olvasónaplód A kincses szigetről?
Hogy készen van-e? Micsoda kérdés! Ettől eldobjátok az agyatokat!
Ahogy Mrs. Vadalma említette, a könyv címe A kincses sziget.
A KINCSES SZIGET
Kalózokról… szól.
Akiknek fél szemük van, csillogó aranyfoguk,
és egy zöld papagáj ül a vállukon.
Említettem már, hogy a könyvet Robert Louis Stevenson írta?
A kiadó pedig a McGraw-Hill volt.
Összegezve az eddigieket, a Simpson-skálán egytől tízig,
ahol tíz a legjobb, egy a legrosszabb, az öt az átlagos, ez a könyv kilences.
Van kérdés? Nincs? Akkor leülök.
- Bart, elolvastad a könyvet? - Mrs. Vadalma, hogy kérdezhet ilyet!
Ez feleltetés vagy boszorkányüldözés?
Akkor áruld el nekünk a kalóz nevét!
Feketeszakáll, Nemo kapitány, Hook kapitány, Long John Silver,
Pete, Kékszakáll…
- Kékszakáll? - Ülj le, Bart! Az óra végén beszélünk.
NEM FOGOK MINDIG CSALNI.
Az év eleje óta romlanak a jegyeid.
- Ugye te is tudod? - Igen, tanárnő.
És azt is tudod, hogy holnap évzáró dolgozatot írunk
- Amerika gyarmatosításáról? - Igen.
Igen, tanárnő.
- Igen, tanárnő. - Bart, egyáltalán nem figyelsz arra,
- amit mondok, vagy igen? - Igen, tanárnő.
Akkor ismételd el!
- Szedjem össze magam és javítsak? - Kivételesen eltaláltad.
NOISE LAND JÁTÉKTEREM
Ezt neked, nagyi! Irány a szekrény! Jaj, ne! Halálos molyirtók!
Megcsókolt a nagyi.
Elérted a hálátlan unoka szintjét.
Próbálkozz újra, ha mersz!
SZÖKÉS NAGYI HÁZÁBÓL
Még néhány játék, aztán tanulás.
FRINCI ÉS FRANCI FRANCI A VACSI
Kész a leves! Gyertek, mielőtt kihűl és megdermed a teteje!
Azt nagyon utálom.
Vacsora után jöhet a tanulás.
Marge, adnál még egy sört?
Pillanat, Homer. Lisának hírei vannak.
- Nem érdekli őt, anyu. - Dehogynem érdekel!
Csak jólesne egy sör, miközben érdekel.
- Marge! - Homer!
- Mondd csak el, Lisa! - Hát, jól van.
Ötös lett a nyelvtandolgozatom.
Micsoda? Ez egyszerűen… Lenyűgöző! Micsoda csodálatos nap!
Add csak ide, Lisa!
Fogom, és kiteszem a hűtőre, és…
MACSKA - BART ELSŐBEN
Így legalább két legyet üthetek egy csapásra.
Hé, ez nem ér! Eltakarja a rajzomat!
Pedig milyen aranyos a bajsza.
Erről jut eszembe! A tévében Gorilla hét van!
- Gyerünk, fiam! - Nem megy, apu, mert…
A Gorilla, a hódító volt az első ilyen film.
Talán egy óra még belefér.
VÉGE
Ez olyan igazságtalan! Mindezt csak azért, mert ő más!
Nekem ideje tanulnom.
Mindkét végén égeted a gyertyát, mi? Csak ügyesen!
Jól van, lássunk neki!
„Első fejezet: A szabadság álma.”
„1620. szeptember 15-én az angol egyházból kivált puritánok,
„akik közül néhányan Hollandiában éltek, elhagyták Plymouth-t, Angliát.
„Úti céljuk nem más, mint…”
Marge! Ezt nézd!
Úgy próbálkozik az én kis tigrisem.
- De akkor miért kap mindig egyest? - Talán kicsit sötét a srác.
Bart, kicsikém! Le fogod késni az iskolabuszt!
ELSŐ FEJEZET: A SZABADSÁG ÁLMA
Szeva, Bart! Nem festesz túl jól.
Szia, Otto! Ma van egy doli, amire nem készültem fel.
Nem hajtanál bele valamibe?
Bocsi, haver, de parancsszóra nem megy.
Talán mázlid lesz, és sikerül.
Jól van, semmi ok a pánikra.
Csak keresek egy strébert, kiszedem belőle a helyes válaszokat, és jó vagyok.
Nézz csak rá! Biztos megint nem tanult.
Most pedig ide fog jönni jópofizni, hogy megmondjuk a válaszokat.
- Annyira szánalmas. - Jó reggelt, hölgyeim!
- Szia, Bart! - Szia, Bart!
Mit szólnátok egy kis dolgozat előtti kérdezz-felelekhez?
Én kezdem. Hogy hívták a hajót, amin a zarándokok érkeztek?
Saint Louis Szelleme.
- És hol kötöttek ki? - Acapulcónál.
- És miért jöttek el Angliából? - A patkányok miatt.
Király! Szinte látom magam előtt.
Mint a természetes ellenséged, nem kéne szóvá tennem,
de a gyarmatosítással kapcsolatos információk, amiket kaptál,
- egytől egyig helytelenek. - Szóval, azt mondod…
Egy bekötött szemű csimpánznak is több esélye van a dolgozatnál, mint neked.
Kösz a biztatást.
Jól van, gyerekek! Vegyetek el egyet és adjátok hátra!
Ha bármi gond van…
Gondolkodj, Simpson! Vészhelyzetben vagy a legügyesebb!
- Mi a baj, Bart? - Semmi! Meg… kell… írnom…
GONDNOK
ISKOLAI HÍREK
GYENGÉLKEDŐ
Mi a baj, fiam?
- Éles, szúró fájdalom a pocakomban. - Ajaj! Hallottam már erről.
AMORIA PHLEBITIS ÉLES, SZÚRÓ FÁJDALOM
- Fáj a karod? - Mindkettő, asszonyom.
Mi a helyzet a látásoddal?
Ki kérdezi? Jöjjön közelebb!
Igen, drágám?
Kaphatnék még egy tányérral? Legyen dupla csokis-cappuccinós.
Ez már a harmadik lesz. Egyértelműen a javulás jele.
Kérsz még valamit?
- Igen, a tévét! - Rendben. Homer!
- Mi van? - Hozd fel a tévét!
Bartnak visszajött a látása.
Bárcsak nekem lenne amoria phlebitisem.
Mindenki tudja, hogy tetteted, Bart.
Jobb, ha a mindenki meg se szólal!
Előbb vagy utóbb, de meg fogsz bukni.
Tudom, mit kell tennem.
Szia, Milhouse! Mi volt ma a suliban?
Nem sok. Lewis poénja miatt Richardnak az orrán jött ki a tej.
Jól hangzik, és a történelem doga?
Könnyű volt, ugye? Mi volt az első kérdésre a válasz?
És a másodikra? Igen, ez jó lesz.
Tessék, Mrs. Vadalma! Most aztán meg fog lepődni.
Ez a dolgozat még Milhouse-énál is rosszabb lett!
Bart Simpson, én előre szóltam! Betelt a pohár!
Mr. és Mrs. Simpson, ha jól tudom, ismerik az iskola pszichológusát,
- dr. J. Loren Pryort. - Jó napot, dr. J.
Ahogy én látom, kudarckerülő magatartásról van szó,
ahogy a laikusok nevezik.
Ennek eredménye, hogy Bart alulteljesít,
és erre, hogy is mondjam… még büszke is.
Az egyik fő probléma a figyelemzavar lehet, amelyből kifolyólag…
Bart legutóbbi négy dolgozata történelemből mind egyes lett.
- Van valami, amiről tudnunk kéne? - Nincs.
Az osztálytársak mind a fejlődés jeleit mutatják, szöges ellentétben veled.
- Szerinted miért van ez? - Nem tudom.
Az eredményei 55%, 42%, 26% és 12%, utóbbinál az államok fővárosai kellettek.
Jól van, jól van! Minek ragozzuk a dolgot?
Én is tudom, maguk is tudják. Sötét vagyok, mint az éjszaka.
- Maguk szerint én örülök neki? - Nyugalom, Bart! Későn érő típus vagy.
Bár ilyen egyszerű volna!
Bármily szégyenteljes és lelkileg megterhelő lesz,
véleményem szerint Bart Simpsonnak…
évet kell ismételnie.
Micsoda? Nem buktathat meg! Megígérem, hogy javítok!
- Ígérem! - Na, azt megnézem.
Talán segítene rajta, ha évet ismételne.
Nem lesz olyan rossz, Bart.
Nem! Nem bukhatok meg! Javítani fogok, esküszöm!
Hát nem látják a szememben az elszántságot? A rettegést?
Isten a tanúm rá, elvégzem a negyediket!
És ha mégsem, az új osztályban legalább te leszel a legnagyobb.
Leszállás, srácok!
Otto! Tudod, hogy bírlak.
Hagyod, hogy kocsikat dobáljunk, meg kanyaroknál próbáljuk felborítani a buszt.
Ez a verda sosem borul fel, igaz? Mi nyomja a lelked, kis haver?
Benyeltem néhány egyest mostanában.
És már arról beszélnek, hogy megbuktatnak, ha nem kezdek el javítani.
Csak ennyi? Nyugi, kis haver!
Lehet, hogy így lesz a legjobb neked.
Én is évet ismételtem, ráadásul kétszer.
Most meg nézz rám! Én vezetem az iskolabuszt.
SPRINGFIELDI ÁLTALÁNOS ISKOLA
Véleményem szerint Bart Simpsonnak évet kell ismételnie.
évet kell ismételnie… évet kell ismételnie…
A mai óra témája a világirodalom.
Hogy hívják a kalózt A kincses sziget című könyvben?
Bart Simpson!
Nézze, hölgyem! Gyomorfekélyem van,
a feleségemnek új kocsi kell, nekem meg gyökérkezelés.
Megtenné, hogy leszáll a kalózos témáról?
- A neve Long John Silver, apa! - Ezt hallottam, ifjabb Bart!
Az óra után mindketten itt maradnak!
Kösz, fiam!
Hé, segíts már! Mondom segíts!
- Dobd vissza a labdát, okostojás! - Bocsi, Bart!
Nem ismerem ennek a játéknak a szabályait.
Nem akartam a játékban lévő labdához nyúlni.
Ideje visszatérnem a Pequod fedélzetére.
- Figyelj, Martin! - Már nálad a labda.
Más érték nincs nálam!
Segítened kell, hogy ne bukjak meg.
Valóban segítségre van szükséged, hogy elkerüld az évismétlést,
de azt nem értem, miért engem kérsz erre.
Cserébe el tudom intézni, hogy ne nevessenek ki állandóan.
Kinevetnek… engem?
Mindig is népszerűnek gondoltam magamat.
Hadd mutassam meg!
És mi lesz a gyorsszámolással, az éveken át tartó folyosófelügyelettel,
a díjnyertes makettjeimmel? Ezek semmit nem jelentenek nekik?
Had mutassam meg újra!
Jól van, megértettem, Bart.
- Akkor benne vagy? - Igen.
Nézzük meg, hol szoktál tanulni.
- Hogy hol szoktam tanulni? - Igen.
Ahová elbújhatsz a világ elől, és csak a tanulásra koncentrálhatsz.
Hát, a rumli alatt van ott egy asztal.
Nem-nem! Ez így nem lesz jó. Ki kell takarítanunk a szobádat,
és szükségünk lesz néhány páfrányra is.
Növényekkel teli környezetben jobban megy majd a tanulás.
ISKOLABUSZ
- Nem. - Nem?
Csak a stréberek ülnek legelöl. Mostantól hátra kell ülnöd.
És ez nem csak a buszra vonatkozik,
- hanem a templomra és a sulira is. - Miért?
Mert így senki nem látja, épp mit csinálsz.
Azt hiszem, értem.
A csínytevés valószínűsége fordítottan arányos a felnőtthöz való közelséggel.
Igen, de ezt ne így mondd!
FESTÉKSZÓRÓ
A TANÁRUNK
Hamarosan egy valódi könyvvel is megpróbálkozhatunk.
Ki gondolta volna, hogy bezárni egy fiút a lányok mosdójába ilyen izgalmas élmény?
A visítás, a szégyen, és a lényeg, hogy nem nekem kell átélnem!
Ez remek érzés!
Örülök, Martin, de holnap dogát írunk,
- és még el sem kezdtünk… - Kit érdekel a dolgozat?
- Túl rövid az élet ilyesmihez! - Azt hittem, megegyeztünk!
Az a Martin Prince, akivel megegyeztél, már nem létezik!
Gyertek, srácok! Irány a játékterem!
- Királyság, Martin! - Menjünk, Martin!
Martin! Martin!
WASHINGTON ÁTKEL A DELAWARE FOLYÓN
- Bart! Ideje lefeküdni. - Rendben.
Ez reménytelen.
Hát, Istenem, úgy néz ki, itt a vége, fuss el véle.
Tudom, hogy nem voltam jó gyerek,
de ha holnap suliba kell mennem, biztosan egyest kapok, és megbuktatnak.
Csak egy napot adj, hogy tudjak még tanulni, Uram!
Az ima a bűnösök utolsó mentsvára.
Legyen sztrájk, áramszünet vagy hóvihar!
A lényeg, hogy ne kelljen iskolába menni.
Tudom, hogy sokat kérek, de egyedül te vagy képes ilyesmire.
Előre is köszöni barátod, Bart Simpson.
Jó reggelt, Bart! Kelj fel! Ideje kikászálódnod az ágyból.
- Nem akarok! - Kelj fel, és nézd meg ezt a havat!
Jó reggelt, világ!
Szép jó reggelt, Springfield népe! Ez a Bill & Marty Show. Ő Bill.
- Ő meg Marty. - Két felnőtt,
akik sülve-főve együtt vannak.
Nem akármilyen hírekkel készültünk hókedvelő hallgatóink számára.
A Springfieldi Elektromos, Gáz- és Vízművek ma zárva tart.
Ami az atomerőművel illeti, Bill…
- Légyszi, légyszi! - az is zárva van.
Ez az!
És ami titeket illet, gyerekek, itt van, amire úgy vágytatok.
Springfield megyében az iskolák… Nem tudom elolvasni, úgy izgulok.
Az iskolák Springfieldben…
- Légyszi! - …zárva vannak!
- Éljen! - Ez az!
- Gyere vissza… - A sapkád!
- Meg kéne reggelizned… - Ne felejtsd a kalucsnidat!
Szuper!
Ha elkezd zsibbadni a kezed, gyere be egy kicsit!
- Hali! - Hallottalak tegnap este, Bart.
Ezért imádkoztál, és ahogy látom, az imád meghallgattatott.
Nem vagyok teológus, nem tudom, pontosan ki vagy mi Isten,
de azt tudom, hogy erősebb, mint anya és apa együttvéve,
- és sokkal tartozol neki. - Igazad van.
Csodáért imádkoztam, és meg is kaptam. Mennem kell tanulni.
Semmiről nem maradok le. Csak lefagynának a füleim.
Semmi kedvem állandóan megmászni a dombot.
Mégis mennyire lehet jó?
Évek óta nem éreztem ilyen jól magam!
- Megvagy, Burnsie! - Te fiatal kis csibész!
Sosem mondtam nemet egy jó kis hócsatára!
- Smithers, dobja csak! - Máris, uram!
A mai napot hivatalosan is
Hó Napnak nyilvánítom, a legvidámabb nap Springfield eddigi történelmében.
Tanulnom kell, tanulnom kell!
„Hatodik fejezet: Négy nap Philadelphiában.
„Az első kongresszusnak nehéz dolga volt.
„Vajon az amerikai nép támogatja-e majd a küldöttek határozatát?”
Ezek a jogok alapvető jogok.
„Ezek a jogok alapvető jogok. Ezek a jogok alapvető jogok.”
Minden ember egyenlő.
„Minden ember egyenlő.”
És az egyenlőségből adódóan ezen jogok velünk születnek, elidegeníthetetlenek…
Ezt nézzétek! Havazik!
- Július közepén? - Igazi csoda!
Feltaláltam valami mókásat. Szánkónak hívom.
NE CSÚSSZ RÁM
Ezt nézzétek!
John Hancock leírja a nevét a hóba!
Figyelj oda, srác! Vagy azt akarod, hogy tényleg megbuktassanak?
Viszlát, Mrs. V!
Vége az órának. Add be a dolgozatod, Bart!
Megtenné, hogy most kijavítja?
Nincs ellenemre. Hol a Piroskám?
Nos, Bart, ez 59%-kal újfent elégtelen.
Ez nem lehet! Nem hiszem el!
Igen, én sem. Még egy évet együtt tölteni maga lesz a pokol.
Mi a baj?
Azt gondolná az ember, hogy mostanra hozzászoktál.
Ezt maga nem érti!
Most tényleg próbálkoztam. De úgy igazán.
Jól van, jól van.
Ez a tőlem elvárható maximum, és még így is elhasaltam!
- Az 59% erős elégtelen. - Kit akarok átverni? Csődtömeg vagyok!
Így érezhetett George Washington,
amikor átadta a Fort Necessity-i erődöt a franciáknak 1754-ben.
- Tessék? - Tudja, 1754,
a franciák nagy győzelme.
Egek ura, Bart! Igazad van.
- És? - Láthatóan tényleg tanultál,
ráadásul emlékszel is rá, és tekintettel arra,
hogy ezeket a tényeket kiválóan ismertetted, plusz pontot érdemelsz.
Így igazságos.
- Szóval, átmentem? - Egy hajszálon múlott!
Átmentem! Kettest kaptam! Ez az!
Átmentem! Átmentem! Kettest kaptam!
Kettes kaptam! Kettes kaptam! Ket…
Lesmároltam a tanárnőt!
KETTES
- Büszke vagyok rád, fiam. - Köszi, apa,
de ez a kettes Istennel közös érdem.
A feliratot fordította: Nógrády Vajk